**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

**2016 թվական N ---------Ա**

**ԳՈՒՅՔ ՆՎԻՐԱԲԵՐԵԼՈՒ ՄԱՍԻՆ**

**-----------------------------------------------------------**

Ղեկավարվելով «Պետական կառավարչական հիմնարկների մասին» Հայաստանի Հանրապետության օրենքի 4-րդ հոդվածի և Հայաստանի Հանրապետության քաղաքացիական օրենսգրքի 605-րդ հոդվածի պահանջներով, Հայաստանի Հանրապետության կառավարությունը որոշում է.

1. «Հայաստանի Հանրապետության տարածքային կառավարման և արտակարգ իրավիճակների նախարարության աշխատակազմ» պետական կառավարչական հիմնարկին ամրացված` Հայաստանի Հանրապետության Կոտայքի մարզի Գետարգել գյուղի Ս. Ալեքսանյան փողոցի թիվ 7 հասցեում գտնվող 363,0 քառ. մետր մակերես զբաղեցնող վարչական շենքը` դրա օգտագործման ու սպասարկման համար անհրաժեշտ 0,1218 հա հողամասով, հետ վերցնել և հանձնել Հայաստանի Հանրապետության կառավարությանն առընթեր պետական գույքի կառավարման վարչությանը:

2. Սույն որոշման 1-ին կետում նշված գույքը (այսուհետ` գույք) նվիրաբերել Հայաստանի Հանրապետության Կոտայքի մարզի Գետարգել համայնքին` համայնքի աշխատակազմի գործունեությունը նշված տարածքում իրականացնելու նպատակով:

3. Հայաստանի Հանրապետության կառավարությանն առընթեր պետական գույքի կառավարման վարչության պետին՝ սույն որոշումն ուժի մեջ մտնելուց հետո, երկամսյա ժամկետում, սահմանված կարգով ապահովել `

1) Հայաստանի Հանրապետության տարածքային կառավարման և արտակարգ իրավիճակների նախարարի հետ համատեղ գույքի` սահմանված կարգով հանձնման-ընդունման աշխատանքների կատարումը,

2) Հայաստանի Հանրապետության Կոտայքի մարզի Գետարգել համայնքի հետ գույքի նվիրաբերության պայմանագրի (այսուհետ՝ պայմանագիր) կնքումը` դրանում նախատեսելով, որ պայմանագրի նոտարական վավերացման և պայմանագրից ծագող գույքային իրավունքների պետական գրանցման ծախսերը ենթակա են իրականացման Հայաստանի Հանրապետության Կոտայքի մարզի Գետարգել համայնքի միջոցների հաշվին:

**ՀՀ Տարածքային կառավարման և զարգացման**

**նախարար**